16.1.2023.
LV
Eiropas Savienības Oficiālais Vēstnesis
C 15/17
Pamata kriminālprocesa dalībnieks Spetsializirana prokuratura
Rezolutīvā daļa 1) Eiropas Parlamenta un Padomes Direktīvas 2002/58/EK (2002. gada 12. jūlijs) par personas datu apstrādi un privātās dzīves aizsardzību elektronisko komunikāciju nozarē (direktīva par privāto dzīvi un elektronisko komunikāciju), kas grozīta ar Eiropas Parlamenta un Padomes 2009. gada 25. novembra Direktīvu 2009/136/EK, 15. panta 1. punkts, lasot to kopsakarā ar Eiropas Savienības Pamattiesību hartas 7., 8. un 11. pantu, kā arī 52. panta 1. punktu, ir jāinterpretē tādējādi, ka tam ir pretrunā — valsts tiesiskais regulējums, kurā smagu noziegumu apkarošanas un nopietnu sabiedrības drošības apdraudējumu novēršanas nolūkos preventīvi ir paredzēta informācijas par datu plūsmu un atrašanās vietas datu visaptveroša un nediferencēta saglabāšana, pat ja minētajā tiesiskajā regulējumā ir noteikts šīs visaptverošās un nediferencētās saglabāšanas ierobežojums uz sešiem mēnešiem un ir paredzēts konkrēts skaits garantiju attiecīgo datu saglabāšanas un piekļuves tiem jomā; — valsts tiesiskais regulējums, kurā nav skaidri un precīzi paredzēts, ka piekļuve saglabātajiem datiem nepārsniedz šī saglabāšanas mērķa sasniegšanai absolūti nepieciešamo.
2) Direktīvas 2002/58, kas grozīta ar Direktīvu 2009/136, 15. panta 1. punkts, lasot to kopsakarā ar Pamattiesību hartas 7., 8. un 11. pantu un 52. panta 1. punktu, kā arī Eiropas Parlamenta un Padomes Direktīvas (ES) 2016/680 (2016. gada 27. aprīlis) par fizisku personu aizsardzību attiecībā uz personas datu apstrādi, ko veic kompetentās iestādes, lai novērstu, izmeklētu, atklātu noziedzīgus nodarījumus vai sauktu pie atbildības par tiem vai izpildītu kriminālsodus, un par šādu datu brīvu apriti, ar ko atceļ Padomes Pamatlēmumu 2008/977/TI, 13. un 54. pants ir jāinterpretē tādējādi, ka tiem ir pretrunā valsts tiesiskais regulējums, saskaņā ar kuru valsts iestādēm, kuru kompetencē ir kriminālizmeklēšana, ir paredzēta piekļuve likumīgi saglabātai informācijai par datu plūsmu un atrašanās vietas datiem, nenodrošinot to, ka personas, kuru datiem šīs valsts iestādes piekļūst, tiek par to informētas, ciktāl tas paredzēts Savienības tiesībās, un nepiešķirot šīm personām tiesību aizsardzības līdzekli pret nelikumīgu piekļuvi šiem datiem.
(1)
OV C 338, 23.8.2021.
Tiesas (desmitā palāta) 2022. gada 17. novembra spriedums (Curtea de Apel Piteşti (Rumānija) lūgums sniegt prejudiciālu nolēmumu) – SC Avicarvil Farms SRL/Ministerul Agriculturii şi Dezvoltării Rurale, Agenţia pentru Finanţarea Investiţiilor Rurale, Agenţia de Plăţi şi Intervenţie în Agricultură, Agenţia de Plăţi şi Intervenţie în Agricultură – Centrul Judeţean Vâlcea (Lieta C-443/21) (1) (Lūgums sniegt prejudiciālu nolēmumu – Kopējā lauksaimniecības politika (KLP) – Eiropas Lauksaimniecības fonds lauku attīstībai (ELFLA) – Regula (EK) Nr.
1698/2005 – 40. pants – Valsts lauku attīstības programma 2007.–2013. gadam – Dzīvnieku labturības maksājumi – Kļūdas aprēķinos – Valsts iestāžu veikts maksājumu samazinājums – Tiesiskās paļāvības aizsardzības princips – Tiesiskās drošības princips) (2023/C 15/17) Tiesvedības valoda – rumāņu Iesniedzējtiesa Curtea de Apel Piteşti